CELEX: 
Language: ro
Date: 2021-09-28 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin definirea unei metodologii de raportare a cheltuielilor sociale

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               1.1. Context general și obiectiv 
            
            
               Izbucnirea pandemiei de COVID-19 a avut un impact semnificativ asupra situației economice și sociale din Uniunea Europeană. Criza provocată de coronavirus a întrerupt evoluția pozitivă înregistrată pe parcursul a șase ani în domeniul ocupării forței de muncă, rata de ocupare a forței de muncă în al treilea trimestru al anului 2020 fiind de 72,4 %, iar mulți europeni și-au văzut mijloacele de trai și perspectivele de angajare puse în pericol. Întrucât este posibil ca unele sectoare ale economiei să nu se redreseze pe deplin în urma crizei, șomajul și inactivitatea pot crește pe termen lung, ceea ce ar putea avea efecte traumatizante asupra persoanelor în cauză și asupra economiei în ansamblu și ar implica, de asemenea, o pierdere de competențe. Riscul unor efecte negative pe termen lung este deosebit de semnificativ pentru generațiile mai tinere. În timp ce, în alte perioade de recesiune, impactul unei situații economice și sociale dificile poate fi atenuat într-o oarecare măsură prin prelungirea perioadei de studii, criza provocată de pandemia de COVID-19 a perturbat, de asemenea, formarea de competențe prin închiderea școlilor și trecerea pe scară largă la predarea online. În plus, sectorul social și cel al asistenței medicale s-au aflat în prima linie a crizei și riscă să fie în continuare afectate negativ în viitor. Deși efectele imediate ale crizei au fost atenuate prin măsuri pe termen scurt puse în aplicare la nivel național și la nivelul UE, pe termen mediu și lung vor fi necesare investiții și reforme masive pentru redresare în urma crizei și pentru a construi o Europă mai durabilă, mai rezilientă și mai echitabilă pentru generațiile viitoare. Pentru a face față acestei provocări, Uniunea Europeană a adoptat, în decembrie 2020, un plan european de redresare, constând într-un cadru financiar multianual consolidat pentru perioada 2021-2027 și un nou pachet de redresare denumit Next Generation EU. Împreună, aceste instrumente vor debloca 1,85 mii de miliarde EUR (la prețurile din 2018) pentru a sprijini statele membre în eforturile lor de abordare a crizei, de relansare a economiei UE și de a o plasa pe o traiectorie mai durabilă și mai rezilientă. 
            
            
               Regulamentul (UE) 2021/241 al Parlamentului European și al Consiliului
                  1
                de instituire a Mecanismului de redresare și reziliență („Regulamentul privind Mecanismul de redresare și reziliență”) a fost adoptat în februarie 2021, fiind cel mai mare program din cadrul Next Generation EU. Cu un buget de 672,5 miliarde EUR, distribuit sub formă de sprijin financiar nerambursabil și sprijin sub formă de împrumut, Mecanismul de redresare și reziliență („mecanismul”) va sprijini investițiile publice la scară largă și reformele întreprinse de statele membre pentru a se redresa în urma crizei provocate de pandemia de COVID-19 și pentru a promova coeziunea economică, socială și teritorială a Uniunii. Un obiectiv central al mecanismului este de a atenua impactul social și economic al crizei, în special asupra femeilor, a copiilor și a tinerilor. 
            
            
               În acest sens, mecanismul va sprijini în special statele membre în punerea în aplicare a unor măsuri conforme cu inițiativele UE în domeniul social și al ocupării forței de muncă, în special cu Recomandarea referitoare la un sprijin activ eficace pentru ocuparea forței de muncă în urma crizei provocate de pandemia de COVID-19 (EASE)
                  2
               , cu Comunicarea privind sprijinirea ocupării forței de muncă în rândul tinerilor
                  3
                și cu Recomandarea privind „O punte către locuri de muncă – consolidarea Garanției pentru tineret”
                  4
               , cu Recomandarea privind educația și formarea profesională (EFP) pentru competitivitate durabilă, echitate socială și reziliență
                  5
               , cu Recomandarea de instituire a unei garanții europene pentru copii
                  6
               , cu Strategia privind drepturile persoanelor cu handicap 2021-2030
                  7
               , cu Agenda europeană pentru competențe în scopul promovării competitivității durabile, a echității sociale și a rezilienței
                  8
               , cu Spațiul european al educației
                  9
                și cu Planul de acțiune pentru educația digitală
                  10
               , cu Planul de acțiune al UE de combatere a rasismului pentru perioada 2020-2025
                  11
               , cu Cadrul strategic al UE pentru egalitatea, incluziunea și participarea romilor
                  12
               , cu Strategia privind egalitatea de gen 2020-2025
                  13
               , cu Strategia privind egalitatea pentru persoanele LGBTIQ 2020-2025
                  14
               , cu Comunicarea privind Construirea unei Uniuni Europene a sănătății
                  15
               , cu Strategia farmaceutică pentru Europa
                  16
                și cu Planul european de combatere a cancerului
                  17
               . Astfel, acesta va contribui, de asemenea, la realizarea obiectivelor principale ale UE pentru 2030 privind ocuparea forței de muncă, competențele și sărăcia, astfel cum au fost salutate de liderii UE în cadrul Summitului social de la Porto din mai 2021 și în cadrul Consiliului European din iunie 2021.
            
            
               Mecanismul va sprijini reformele și investițiile prezentate de statele membre în planurile lor de redresare și reziliență în cadrul tuturor pilonilor
                  18
                din Regulamentul privind Mecanismul de redresare și reziliență. Mai multe dintre aceste reforme și investiții vor contribui la punerea în aplicare a Pilonului european al drepturilor sociale și a tuturor principiilor sale. Acesta include, în special, investiții în capitalul uman, de exemplu prin perfecționarea, reconversia și recalificarea forței de muncă. De asemenea, ar putea fi incluse reforme menite să sporească eficacitatea programelor de integrare pentru șomeri. Mecanismul va sprijini, de asemenea, reformele și investițiile care vizează consolidarea coeziunii sociale și teritoriale și a convergenței în cadrul Uniunii. În cele din urmă, mecanismul va urmări să garanteze că următoarea generație de europeni nu va fi afectată permanent de criză. Prin urmare, acesta va sprijini, de asemenea, reformele și investițiile care vizează îmbunătățirea accesului și a oportunităților pentru copii și tineri în ceea ce privește educația, ocuparea forței de muncă, sănătatea, nutriția, locurile de muncă și locuințele. Aceste priorități se reflectă în trei dintre cei șase piloni care fac obiectul mecanismului, prevăzuți la articolul 3 din Regulamentul privind Mecanismul de redresare și reziliență, și anume: coeziune socială și teritorială; sănătate și reziliență economică, socială și instituțională; și politici pentru generația următoare, copii și tineret. 
            
            
               Pentru a asigura raportarea adecvată cu privire la punerea în aplicare a măsurilor care au o dimensiune socială, articolul 29 alineatul (4) împuternicește Comisia să adopte o metodologie de raportare a cheltuielilor sociale, inclusiv a celor pentru copii și tineret. Obiectivul metodologiei de raportare a cheltuielilor sociale, inclusiv a celor pentru copii și tineret, este de a furniza în mod transparent și responsabil informații sintetice privind cheltuielile sociale în cadrul mecanismului. 
            
            
               O raportare specifică a cheltuielilor sociale, care să pună accentul pe egalitatea de gen, a fost, de asemenea, considerată esențială, având în vedere accentul pus pe acest aspect în Regulamentul privind Mecanismul de redresare și reziliență. 
            
            
               Fiecare reformă și investiție inclusă în planuri și care are o dimensiune socială primară va fi asociată unuia dintre cele nouă „domenii de politică” socială prezentate în anexa la prezentul regulament. Aceste domenii de politică socială trebuie grupate în patru categorii sociale mai largi, și anume: i) ocuparea forței de muncă și competențe, ii) educație, iii) sănătate și îngrijire pe termen lung și iv) politici sociale. În plus, fiecare măsură de natură socială care pune accentul pe copii și tineret, precum și pe egalitatea de gen va fi marcată, permițând o raportare specifică a cheltuielilor din cadrul Mecanismului de redresare și reziliență care se axează pe copii și tineret, precum și pe egalitatea de gen. 
            
            
               Prezentul regulament delegat stabilește metodologia de raportare a cheltuielilor sociale, inclusiv a celor pentru copii și tineret, și pentru egalitatea de gen, incluse în planurile de redresare și reziliență ale statelor membre.
            
            
               2.CONSULTĂRI ÎNAINTEA ADOPTĂRII ACTULUI
            
            
               În conformitate cu Înțelegerea comună din 2016 dintre Parlamentul European, Consiliu și Comisie, Comisia a consultat experți din statele membre cu privire la prezentul regulament delegat, în cadrul a două reuniuni care au avut loc la 28 mai 2021 și la 14 iulie 2021. Reprezentanții Parlamentului European și ai Consiliului au participat la reuniune în calitate de observatori. Experții din statele membre au salutat metodologia propusă și au făcut o serie de sugestii tehnice și de solicitări de clarificări. Experții au solicitat în special informații cu privire la procesul de informare a statelor membre atunci când Comisia aplică metodologia stabilită în prezentul regulament delegat pentru raportarea cheltuielilor sociale în cadrul mecanismului. 
            
            
               În conformitate cu Orientările privind o mai bună legiferare, prezentul regulament delegat a fost publicat pentru feedback timp de patru săptămâni, în perioada 28 iulie 2021-25 august 2021. Șase părți interesate, majoritatea ONG-uri active în domeniul politicilor sociale, au transmis feedback. Majoritatea observațiilor s-au axat pe cele nouă domenii de politică identificate pentru a facilita marcarea măsurilor din planurile de redresare și reziliență relevante pentru cheltuielile sociale. Aceste observații au sugerat o mai bună ajustare a domeniilor de politică, în timp ce unele au solicitat, de asemenea, marcarea suplimentară a grupurilor-țintă specifice.
            
            
               3.ELEMENTELE JURIDICE ALE ACTULUI DELEGAT
            
            
               Dreptul de a adopta acte delegate este prevăzut la articolul 29 alineatul (4) litera (b) și la articolul 30 alineatul (2) din Regulamentul (UE) 2021/241.
            
            
               Articolul 1 stabilește metodologia de raportare a cheltuielilor sociale. Această metodologie este detaliată în anexa la prezentul regulament delegat.
            
            
               Articolul 2 precizează data intrării în vigoare a prezentului regulament delegat.
            
            
               REGULAMENTUL DELEGAT (UE) …/… AL COMISIEI
            
         
         
            
               din 28.9.2021
            
            
               de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin definirea unei metodologii de raportare a cheltuielilor sociale
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2021/241 al Parlamentului European și al Consiliului de instituire a Mecanismului de redresare și reziliență
                  19
               , în special articolul 29 alineatul (4) litera (b) și articolul 33,
            
            
               întrucât:
            
            
               (1)Scopul Mecanismului de redresare și reziliență („mecanismul”) este de a furniza un sprijin financiar eficace și semnificativ menit să accelereze implementarea reformelor sustenabile și a investițiilor publice conexe în statele membre. Mecanismul este un instrument special conceput pentru a aborda efectele și consecințele sociale și economice negative ale crizei provocate de COVID-19 în Uniune. 
            
            
               (2)Mecanismul sprijină redresarea economică și socială și contribuie, printre altele, la combaterea sărăciei, a inegalităților și a șomajului, la crearea de locuri de muncă stabile și de înaltă calitate, la îmbunătățirea capacității de asistență medicală și la politici mai bune pentru generația următoare, inclusiv în materie de educație și formare. 
            
            
               (3)Mecanismul va sprijini în special statele membre în punerea în aplicare a unor măsuri conforme cu Pilonul european al drepturilor sociale și cu inițiativele Uniunii în domeniul ocupării forței de muncă, al educației, al sănătății și în domeniul social, în special cu Planul de acțiune privind Pilonul european al drepturilor sociale
                  20
                și cu Recomandarea referitoare la un sprijin activ eficace pentru ocuparea forței de muncă în urma crizei provocate de pandemia de COVID-19 (EASE)
                  21
               , cu Comunicarea privind sprijinirea ocupării forței de muncă în rândul tinerilor
                  22
                și cu Recomandarea privind „O punte către locuri de muncă – consolidarea Garanției pentru tineret”
                  23
               , cu Recomandarea privind educația și formarea profesională (EFP) pentru competitivitate durabilă, echitate socială și reziliență
                  24
               , cu Recomandarea de instituire a unei garanții europene pentru copii
                  25
               , cu Strategia privind drepturile persoanelor cu handicap 2021-2030
                  26
               , cu Agenda europeană pentru competențe în scopul promovării competitivității durabile, a echității sociale și a rezilienței
                  27
               , cu Spațiul european al educației
                  28
                și cu Planul de acțiune pentru educația digitală
                  29
               , cu Planul de acțiune al UE de combatere a rasismului pentru perioada 2020-2025
                  30
               , cu Cadrul strategic al UE pentru egalitatea, incluziunea și participarea romilor
                  31
               , cu Strategia privind egalitatea de gen 2020-2025
                  32
               , cu Strategia privind egalitatea pentru persoanele LGBTIQ 2020-2025
                  33
               , cu Comunicarea privind Construirea unei Uniuni Europene a sănătății
                  34
               , cu Strategia farmaceutică pentru Europa
                  35
                și cu Planul european de combatere a cancerului
                  36
               .
            
            
               (4)În acest context, este important să se poată raporta cu privire la reformele și investițiile finanțate de mecanism care au o dimensiune socială. În temeiul articolului 29 alineatul (4) litera (b) din Regulamentul (UE) 2021/241, Comisia trebuie să definească o metodologie de raportare a cheltuielilor sociale, inclusiv a celor pentru copii și tineret, în cadrul mecanismului. 
            
            
               (5)În temeiul articolului 31 alineatul (3) litera (c) din Regulamentul (UE) 2021/241, raportul anual al Comisiei către Parlamentul European și Consiliu trebuie să includă informații privind cheltuielile finanțate de mecanism în cadrul celor șase piloni menționați la articolul 3, cuprinzând cheltuieli sociale, inclusiv cele pentru copii și tineret.
            
            
               (6)Metodologia trebuie să constea în două etape: în primul rând, fiecare reformă și investiție inclusă în planul de redresare și reziliență al unui stat membru cu o dimensiune socială primară trebuie să fie asociată de către Comisie, consultându-se, dacă este necesar, cu statul membru respectiv, cu unul dintre cele nouă domenii de politică socială din cadrul celor patru categorii sociale mai largi prevăzute în anexă; în al doilea rând, fiecare măsură de natură socială care pune accentul pe copii și tineret, precum și pe egalitatea de gen, întrucât Regulamentul (UE) 2021/241 pune accentul pe egalitatea de gen, trebuie să fie marcată, permițând o raportare specifică a cheltuielilor axate pe copii și tineret și, respectiv, pe egalitatea de gen.
            
            
               (7)Având în vedere că metodologia privind cheltuielile sociale trebuie să fie operațională până la 31 decembrie 2021 și pentru a permite aplicarea promptă a măsurilor prevăzute în prezentul regulament, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene, 
            
            
            
               ADOPTĂ PREZENTUL REGULAMENT:
            
            
               Articolul 1 
               Definirea metodologiei
            
            
               1.Metodologia de raportare a cheltuielilor sociale, inclusiv a celor pentru copii și tineret, precum și pentru egalitatea de gen în cadrul mecanismului trebuie să se bazeze pe cheltuielile estimate furnizate în planurile de redresare și reziliență aprobate și pe etapele prevăzute la alineatele (2), (3) și (4). 
            
            
               2.Reformele și investițiile cu o dimensiune socială primară trebuie să fie asociate unuia dintre cele nouă domenii de politică socială prevăzute în anexă. Fiecare domeniu de politică socială trebuie să fie legat de o categorie socială mai largă. O reformă sau o investiție poate fi asociată unui singur domeniu de politică socială și, prin urmare, unei singure categorii sociale.
            
            
               3.Fiecare măsură de natură socială care pune accentul pe copii și tineret trebuie să fie marcată, permițând o raportare specifică ulterioară a cheltuielilor pentru copii și tineret din cadrul mecanismului.
            
            
               4.Fiecare măsură de natură socială care pune accentul pe egalitatea de gen trebuie să fie marcată, permițând o raportare specifică ulterioară a cheltuielilor pentru egalitatea de gen din cadrul mecanismului.
            
         
         
            
               5.Domeniile de politică socială și categoriile sociale, precum și marcajele pentru identificarea măsurilor de natură socială care pun accentul pe copii și tineret, precum și pe egalitatea de gen, astfel cum se menționează la alineatele (2), (3) și (4), sunt cele prevăzute în anexă.
            
            
               6.Comisia utilizează această metodologie în raportul anual menționat la articolul 31 alineatul (3) din Regulamentul (UE) 2021/241 pentru a furniza informații cu privire la cheltuielile sociale, inclusiv cele pentru copii și tineret, precum și pentru egalitatea de gen finanțate de mecanism. 
            
            
               Articolul 2 
               Intrarea în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 28.9.2021
            
            
               
                     Pentru Comisie,
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență (JO L57/17, 18.2.2021, p. 17).
               
               
                  
                     (2)
                  
                        Recomandarea (UE) 2021/402 a Comisiei din 4 martie 2021 referitoare la un sprijin activ eficace pentru ocuparea forței de muncă în urma crizei provocate de pandemia de COVID-19 [C (2021)1372 final].
               
               
                  
                     (3)
                  
                        Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor: Sprijinirea ocupării forței de muncă în rândul tinerilor: o punte către locuri de muncă pentru generația viitoare [COM(2020) 276 final, 1.7.2020].
               
               
                  
                     (4)
                  
                        Recomandarea Consiliului din 30 octombrie 2020 privind „O punte către locuri de muncă – consolidarea Garanției pentru tineret” și de înlocuire a Recomandării Consiliului din 22 aprilie 2013 privind înființarea unei garanții pentru tineret (2020/C 372/01).
               
               
                  
                     (5)
                  
                        Recomandarea Consiliului din 24 noiembrie 2020 privind educația și formarea profesională (EFP) pentru competitivitate durabilă, echitate socială și reziliență (2020/C 417/01, 2.12.2020).
               
               
                  
                     (6)
                  
                        În curs de adoptare de către Consiliu [COM(2021) 137 final, 24.3.2021].
               
               
                  
                     (7)
                  
                        [COM(2021) 101 final, 3.3.2021].
               
               
                  
                     (8)
                  
                        [COM(2020) 274 final, 1.7.2020]. 
               
               
                  
                     (9)
                  
                        Rezoluția Consiliului privind un cadru strategic pentru cooperarea europeană în domeniul educației și formării în perspectiva realizării și dezvoltării în continuare a spațiului european al educației (2021-2030) (2021/C 66/01).
               
               
                  
                     (10)
                  
                        [COM(2020) 624 final, 30.9.2020]. 
               
               
                  
                     (11)
                  
                        [COM(2020) 565 final, 18.9.2020].
               
               
                  
                     (12)
                  
                        [COM(2020) 620 final, 7.10.2020].
               
               
                  
                     (13)
                  
                        [COM(2020) 152 final, 5.3.2020].
               
               
                  
                     (14)
                  
                        [COM(2020) 698 final, 12.11.2020].
               
               
                  
                     (15)
                  
                        [COM(2020) 724 final, 11.11.2020].
               
               
                  
                     (16)
                  
                        [COM(2020) 761 final, 25.11.2020].
               
               
                  
                     (17)
                  
                        [COM(2021) 44 final, 3.2.2021].
               
               
                  
                     (18)
                  
                        În conformitate cu articolul 3 din Regulamentul (UE) 2021/241, domeniul de aplicare al mecanismului este structurat în jurul a șase piloni: tranziția verde; transformarea digitală; creștere inteligentă, durabilă și favorabilă incluziunii, inclusiv coeziune economică, locuri de muncă, productivitate, competitivitate, cercetare, dezvoltare și inovare, precum și o piață internă funcțională, cu IMM-uri puternice; coeziune socială și teritorială; sănătate și reziliență economică, socială și instituțională, având drept scop, printre altele, creșterea capacității de reacție la criză; și politici pentru generația următoare, copii și tineret, cum ar fi educația și competențele.
               
               
                  
                     (19)
                  
                        Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență (JO L 57, 18.2.2021, p. 17). 
               
               
                  
                     (20)
                  
                        (COM/2021/102 final, 4.3.2021).
               
               
                  
                     (21)
                  
                        Recomandarea (UE) 2021/402 a Comisiei din 4 martie 2021 referitoare la un sprijin activ eficace pentru ocuparea forței de muncă în urma crizei provocate de pandemia de COVID-19 [C(2021)1372 final].
               
               
                  
                     (22)
                  
                        Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor: Sprijinirea ocupării forței de muncă în rândul tinerilor: o punte către locuri de muncă pentru generația viitoare [COM(2020) 276 final, 1.7.2020].
               
               
                  
                     (23)
                  
                        Recomandarea Consiliului din 30 octombrie 2020 privind „O punte către locuri de muncă – consolidarea Garanției pentru tineret” și de înlocuire a Recomandării Consiliului din 22 aprilie 2013 privind înființarea unei garanții pentru tineret (2020/C 372/01).
               
               
                  
                     (24)
                  
                        Recomandarea Consiliului din 24 noiembrie 2020 privind educația și formarea profesională (EFP) pentru competitivitate durabilă, echitate socială și reziliență (2020/C 417/01, 2.12.2020).
               
               
                  
                     (25)
                  
                        În curs de adoptare de către Consiliu [COM(2021) 137 final, 24.3.2021].
               
               
                  
                     (26)
                  
                        [COM(2021) 101 final, 3.3.2021].
               
               
                  
                     (27)
                  
                        [COM(2020) 274 final, 1.7.2020]. 
               
               
                  
                     (28)
                  
                        Rezoluția Consiliului privind un cadru strategic pentru cooperarea europeană în domeniul educației și formării în perspectiva realizării și dezvoltării în continuare a spațiului european al educației (2021-2030) (2021/C 66/01).
               
               
                  
                     (29)
                  
                        [COM(2020) 624 final, 30.9.2020]. 
               
               
                  
                     (30)
                  
                        [COM(2020) 565 final, 18.9.2020].
               
               
                  
                     (31)
                  
                        [COM(2020) 620 final, 7.10.2020].
               
               
                  
                     (32)
                  
                        [COM(2020) 152 final, 5.3.2020].
               
               
                  
                     (33)
                  
                        [COM(2020) 698 final, 12.11.2020].
               
               
                  
                     (34)
                  
                        [COM(2020) 724 final, 11.11.2020].
               
               
                  
                     (35)
                  
                        [COM(2020) 761 final, 25.11.2020].
               
               
                  
                     (36)
                  
                        [COM(2021) 44 final, 3.2.2021].
               
            
      
    ---documentbreak--- 
      
         
         
            
               ANEXA 
               Metodologia de raportare a cheltuielilor sociale, inclusiv a celor pentru copii și tineret, și pentru egalitatea de gen
            
            
               1. Comisia atribuie fiecare măsură cu o dimensiune socială primară exclusiv unuia dintre următoarele nouă domenii de politică socială: 
            
            
                     
                        Nouă domenii de politică din cadrul celor patru categorii sociale principale
                     
                  
               
                     
                        Categoria socială: Ocuparea forței de muncă și competențe
                     
                  
               
                     
                        1. Învățarea în rândul adulților, inclusiv educația și formarea profesională continuă: recunoașterea și validarea competențelor
                     
                  
               
                     
                        2. Sprijin pentru ocuparea forței de muncă și crearea de locuri de muncă, inclusiv stimulente pentru angajare și tranziție profesională și sprijin pentru desfășurarea de activități independente
                     
                  
               
                     
                        3. Modernizarea instituțiilor pieței forței de muncă, inclusiv a infrastructurii, a serviciilor de ocupare a forței de muncă și a previziunilor privind competențele și inspectoratele de muncă; protecția și organizarea locurilor de muncă; dialogul social și mecanismele de stabilire a salariilor; adaptarea locurilor de muncă 
                     
                  
               
                     
                        Categoria socială: Educația și îngrijirea copiilor
                     
                  
               
                     
                        4. Educația și îngrijirea copiilor preșcolari: accesibilitate, prețuri abordabile, calitate și incluziune, inclusiv digitalizarea și infrastructura 
                     
                  
               
                     
                        5. Învățământul general, profesional și superior: accesibilitate, prețuri abordabile, calitate și incluziune, inclusiv digitalizarea și infrastructura
                     
                  
               
                     
                        Categoria socială: Sănătate și îngrijirea pe termen lung
                     
                  
               
                     
                        6. Asistență medicală: reziliență, durabilitate, adecvare, disponibilitate, accesibilitate, prețuri abordabile și calitate, inclusiv digitalizarea și infrastructura
                     
                  
               
                     
                        7. Îngrijirea pe termen lung: reziliență, durabilitate, adecvare, disponibilitate, accesibilitate, prețuri abordabile și calitate, inclusiv digitalizarea și infrastructura
                     
                  
               
                     
                        Categoria socială: Politicile sociale
                     
                  
               
                     
                        8. Locuințe sociale și alte infrastructuri sociale 
                     
                  
               
                     
                        9. Protecția socială, inclusiv serviciile sociale și integrarea grupurilor vulnerabile
                     
                  
               
            
               2. Pentru fiecare măsură de natură socială care se axează pe copii și tineret, Comisia atribuie un marcaj care permite raportarea specifică a cheltuielilor pentru copii și tineret în cadrul mecanismului.
            
            
               3. Pentru fiecare măsură de natură socială care se axează pe egalitatea de gen, Comisia atribuie un marcaj care permite raportarea specifică a cheltuielilor pentru egalitatea de gen în cadrul mecanismului.